L 45/1390
SL
Uradni list Evropske unije
24.2.2022
KOMISIJA PILOTNI PROJEKTI
POGLAVJE PP 01 — RAZISKAVE IN INOVACIJE (nadaljevanje) PP 01 21
(nadaljevanje)
PP 01 21 01
(nadaljevanje) Oceniti bi se moral potencial zmanjšanja emisij s filtriranjem prašnih delcev iz zavor.
Zaradi kompleksnih pogojev v bližini zavor in v okolici kolesa bi se kot prvi korak morali opraviti laboratorijski testi na preskusni napravi z dinamometrom za motorje v skladu s pristopom skupine za program za merjenje delcev.
Laboratorijski testi bi morali biti opravljeni na vsaj treh vozilih, ki zajamejo zavore osebnih in gospodarskih vozil.
(b) dodatno testiranje na terenu za oceno zmanjšanja odtisa emisij s filtriranjem prahu iz zavor
Kompleksnih pogojev v okolici kolesa v bližini zavor ni mogoče ustrezno zajeti z laboratorijskimi testi.
Zato bi morala biti opravljena dodatna testiranja na terenu za vsaj tri vozila, ki zajamejo zavore osebnih in gospodarskih vozil.
Na podlagi utežnega merjenja bi se moralo pokazati zmanjšanje količine delcev med dejansko vožnjo in opravljena bi morala biti primerjava z rezultati laboratorijskega testa.
(c) testiranje v laboratoriju za oceno zmanjšanja odtisa emisij z aktivnimi sistemi filtriranja zraka iz okolja
Volumen pretoka zraka skozi sistem aktivnega zračnega filtra bo določen za več hitrosti vožnje na laboratorijski lestvici.
Laboratorijski pogoji omogočajo ponovitev testiranja, ki je neodvisna od pogojev v okolju.
Zato bi morali biti opravljeni preskusi v vetrovniku.
Na podlagi določenih stopenj volumna pretoka zraka je mogoče izračunati zmanjšanje emisij na osnovi običajnih koncentracij v okolju.
Testi v vetrovniku bi morali biti opravljeni za vsaj tri vozila oziroma osebna ter lahka in težka gospodarska vozila.
(d) dodatna testiranja na terenu za oceno zmanjšanja odtisa emisij z aktivnimi sistemi filtriranja zraka iz okolja
Potencial filtriranja določenih rešitev bi se poleg tega moral preskušati s testiranjem na terenu pod pogoji med dejansko vožnjo.
Preizkušeni bi morali biti vsaj dve rešitvi za naknadno vgradnjo ter količinsko opredeljeno zmanjšanje PM10 in PM2.5 v različnih pogojih v okolju (temperatura, vlažnost, koncentracija delcev, gostota prometa).
Testi na terenu bi morali biti opravljeni za vsaj 20 vozil, med katerimi so osebna ter lahka in težka gospodarska vozila, v vsaj treh evropskih mestih.
Rezultati testiranj na terenu bi morali omogočati oblikovanje nadaljnje zakonodaje na področju vpliva pogojev v okolju na skupen odtis emisij delcev vozil.
(3) študija izvedljivosti in demonstracijsko vozilo z vgrajenim sistemom filtriranja finih prašnih delcev
Opraviti bi se morala študija izvedljivosti, da se raziščejo možnosti vgradnje prej opisanih rešitev za naknadno vgradnjo v prihodnja vozila.
Opisati bi bilo treba zlasti, v kakšni meri je mogoče vključiti sisteme filtriranja v prihodnji vozni park.
Opraviti je treba celostni tehnični pregled za oceno splošnega vpliva na odtis emisij vozila.
Poleg tega bi bilo treba izdelati prototip (demonstracijsko vozilo), ki prikazuje integrirane koncepte in uporabo za nadaljnja testiranja na terenu.